അങ്ങാടിയില് സംഘര്ഷം ഒരാള്ക്ക് കുത്തേറ്റു, കടയില് ഹാന്സ് വില്ക്കുന്നതുമായി ബന്ധപ്പെട്ട തര്ക്കമാണ് സംഘര്ഷത്തില് കലാശിച്ചത് റാന്നി: റാന്നി അങ്ങാടി പേട്ടയില് സംഘര്ഷത്തിനിടെ ഒരാള്ക്ക് കുത്തേറ്റു. അങ്ങാടി വരവൂര് സ്വദേശി അനിലിനാണ് 45 കുത്തേറ്റത്. ഇദ്ദേഹത്തെ തിരുവല്ലയിലെ സ്വകാര്യ ആശുപത്രിയില് പ്രവേശിപ്പിച്ചു. സംഭവവുമായി ബന്ധപ്പെട്ട് റാന്നി ചെത്തോങ്കര സ്വദേശി സന്തോഷിനെ റാന്നി പൊലീസ് അറസ്റ്റ് ചെയ്തു. ഞായറാഴ്ച രാവിലെ 11ഓടെ പേട്ട തിയറ്ററിനു സമീപമാണ് സംഘര്ഷം നടന്നത്. പേട്ടയിലെ ഒരു കടയില് ഹാന്സ് വില്ക്കുന്നതായി സന്തോഷ് പറഞ്ഞത്രേ. ഇത് ചോദിക്കാനെത്തിയ അനിലും സംഘവും സന്തോഷുമായി തര്ക്കവും ഉന്തും തള്ളുമായി. പിന്നീട് തര്ക്കം മൂത്ത് ഇവര് സന്തോഷിനെ മര്ദിച്ചതായി പറയുന്നു. ഇതില് പ്രകോപിതനായി സന്തോഷ് അനിലിനെ കുത്തുകയായിരുന്നു. ഉടനെ പൊലീസെത്തി സന്തോഷിനെ കസ്റ്റഡിയിലെടുത്തു.